**Zmluva o dielo č. ....../2015**

 uzatvorená podľa § 536 a nasl. Obchodného zákonníka

v znení neskorších predpisov.

**Čl.I.**

**ZMLUVNÉ STRANY**

**Objednávateľ:**  **TT-KOMFORT s.r.o.**

Sídlo: Františkánska 16, 917 32 Trnava

Bankové spojenie: UniCredit Bank Slovakia a.s.

Č. účtu: 1034107003/1111

IČO: 36 277 215

DIČ: 2022097011

IČ DPH: SK2022097011

Zastúpený: Dipl. Ing. Paul Minarik – konateľ

 Ing. Ľubomír Krajčovič - konateľ

právna registrácia: Okresný súd Trnava, Oddiel: Sro, Vložka číslo: 17769/T

**Zhotoviteľ:**

Sídlo:

Korešpondenčná adresa:

Bankové spojenie:

Číslo účtu:

IČO:

DIČ:

IČ DPH:

Zastúpený:

Kontakt:

Právna registrácia:

**Čl. II.**

**PREDMET ZMLUVY**

2.1. Zhotoviteľ sa zaväzuje poskytnúť pre objednávateľa služby podľa podmienok dohodnutých v tejto zmluve i v súlade s ustanoveniami a požiadavkami objednávateľa, obsiahnutými vo výzve na predloženie ponúk.

 Zhotoviteľ bude vykonávať na úseku požiarnej ochrany v zmysle :

 - zákona č. 314/2001 Z.z. o ochrane pred požiarmi v znení neskorších predpisov,

 - vyhl. MV SR č. 121/2002 Z.z. o požiarnej prevencii v znení neskorších predpisov,

 - vyhl. MV SR č. 478/2008 Z.z. o kontrole požiarnych uzáverov,

 - vyhl. MV SR č. 94/2004 Z.z o technických požiadavkách na protipožiarnu bezpečnosť pri užívaní stavieb v znení neskorších predpisov,

- vyhl. MV SR č. 719/2002 Z.z. o vlastnostiach, prevádzkovaní a kontrole hasiacich prístrojov

- vyhl. MV SR č. 699/2004 Z.z. o zabezpečení stavieb vodou na hasenie požiarov

- kontrolu všetkých hasiacich prístrojov

 - opravy nefunkčných a naplnenie prázdnych hasiacich prístrojov

 - zabezpečí odstránenie zistených závad pri kontrole hasiacich prístrojov s doplnením chýbajúcich, poprípade vyradených hasiacich prístrojov

 - tlakové skúšky nádob hasiacich prístrojov

 - dodá ostatný požiarny materiál podľa požiadaviek objednávateľa

 - kontrolu a následne odstránenie závad na požiarnotechnických zariadeniach

 - kontrolu požiarneho vodovodu

 - zabezpečí odstránenie zistených závad pri kontrole požiarneho vodovodu a následne doplnenie chýbajúceho prípadne nevyhovujúceho materiálu

 - tlakové skúšky požiarnych hadíc

 - kontrolu požiarnych uzáverov a odstráni zistené závady

 - kontrolu požiarnych klapiek a odstráni zistené závady

2.2. Objednávateľ sa zaväzuje služby poskytnuté v súlade s touto zmluvou prevziať a zaplatiť dohodnutú cenu podľa platobných podmienok dohodnutých v tejto zmluve.

2.3. Predmetom zmluvy je poskytnutie služby : v objektoch ( stavbách) vo vlastníctve mesta Trnava v správe objednávateľa a v objektoch vo vlastníctve objednávateľa na základe objednávok zo strany objednávateľa. Sú to objekty bytových domov, nebytových priestorov, výmenníkových staníc a MŠ.

2.4. Pred vystavením objednávky musí zhotoviteľ predložiť konkrétnu cenovú ponuku na každý objekt. Povinnosť predložiť cenovú ponuku má zhotoviteľ aj v prípade odstraňovania porevíznych závad na základe spracovania revíznej správy.

2.5. Služby požadované objednávateľom je potrebné realizovať za dodržania podmienok zákona na bezpečnosť a ochranu zdravia pri práci sa vzťahujú špecifické ustanovenia zákona č.124/2006 Z.z., nariadením vlády č. 392/2006 Z.Z. o minimálnych bezpečnostných a zdravotných požiadavkách pri používaní pracovných prostriedkov, nariadením vlády č. 396/2006 Z.z. o minimálnych bezpečnostných a zdravotných požiadavkách na stavenisko, v ďalšom ustanovenia zákona č. 223/2001 Z.z. o odpadoch a o zmene a doplnení zákonov v znení neskorších predpisov, zákona č. 17/2004 Z.z. o poplatkoch za uloženie odpadov a zákona č. 543/2002 Z.z. o ochrane prírody a krajiny v znení neskorších predpisov.

2.6. Podkladom pre uzavretie Zmluvy o dielo boli :

a) položky definované vo výzve na predloženie ponuky

**Čl. III**

**DOBA ÚČINNOSTI ZMLUVY**

3.1. Dojednaný čas trvania zmluvy je 24 mesiacov od podpísania zmluvy.

**Čl.IV**

**CENA DIELA**

4.1. Za vykonanú kontrolu a opravy v zmysle predmetu diela zhotoviteľ fakturuje materiál a vykonanú prácu podľa cenníka, ktorý je súčasťou tejto zmluvy (viď príloha č. 1).

4.2. Cena dohodnutá v čl. 4.1 kryje náklady potrebné na dodržanie zmluvne dohodnutých kvalitatívnych, dodacích a platobných podmienok podľa tejto zmluvy a súťažných podkladov a to najmä:

a) splnenie technicko-kvalitatívnych parametrov uvedených v:

 - technických normách a predpisoch, platných na území Slovenskej republiky (i odporúčaných, súvisiacich s predmetom diela),

b) splnenie podmienok poskytnutia služby:

 - colné a dovozné poplatky,

 - náklady na vlastnú vodorovnú a zvislú dopravu,

 - náklady, spojené s obmedzeným priestorom staveniska,

 - náklady na zabezpečenie poskytovania služby v neobvyklých podmienkach a v nepriaznivom počasí,

- náklady, súvisiace s užívaním verejných plôch a s osobitným užívaním verejných komunikácií,

- náklady na udržiavanie čistoty a poriadku na stavbe(objekte)

- náklady spojené s opakovaným výkonom pri nedostupnosti priestorov

4.3. Zhotoviteľ sa nemôže dovolávať a uplatňovať nároky na zvýšenie ceny služieb v prípadoch:

a) vlastných chýb,

b) nepochopenia súťažných podmienok a súťažných podkladov

c) nedostatkov riadenia a koordinácie činností pri príprave a poskytnutí služieb,

d) zvýšenia cien dodávok a prác za služby, okrem prípadov riešených v tejto zmluve

e) odstránenia škôd, spôsobených z dôvodu nedostatočného zabezpečenia proti krádeži.

f) z dôvodu zneprístupnenia priestorov

4.4. Ponukový rozpočet  tvorí prílohu č.1 k tejto zmluve o dielo.

**Čl. V.**

**PLATOBNÉ PODMIENKY**

5.1. Zhotoviteľ zostaví súpis skutočne vykonaných prác a dodávok, ktoré ocení podľa položiek uvedených v ponukovej cene, podľa prílohy č. 1. Súpis skutočne vykonaných prác a dodávok nesmie byť vyšší ako predložená cenová ponuka v zmysle čl. 2.4.

5.2. Zhotoviteľ má právo na zaplatenie poskytnutej služby vo fakturácii so splatnosťou 30 dní od doručenia faktúry v prípade, že faktúra nemá vecné a formálne nedostatky. V prípade, že faktúra má vecné a formálne nedostatky, respektíve nespĺňa náležitosti daňového dokladu, objednávateľ ju vráti na doplnenie. V takomto prípade sa preruší plynutie lehoty splatnosti a nová lehota splatnosti začne plynúť dňom nasledujúcom po dni doručenia opravenej faktúry objednávateľovi.

5.3. Zhotoviteľ sa zaväzuje, že bude svoje práce vyúčtovávať overiteľným spôsobom, faktúra bude zostavená prehľadne, na základe súpisov skutočne vykonaných prác, písomne potvrdených objednávateľom. Objednávateľ si vyhradzuje právo uhradiť iba skutočne poskytnuté a písomne odsúhlasené služby.

5.4. Zhotoviteľ má právo vystaviť **faktúru,** ktorá bude mať náležitosti daňového dokladu po odovzdaní služby a jeho prevzatí objednávateľom bez vád a nedorobkov.

5.5. Objednávateľ zaplatí zhotoviteľovi vyúčtovanie poskytnutej služby na základe zhotoviteľom vystavenej faktúry a to do 30 dní od jej doručenia objednávateľovi.

5.6. Ak faktúra nebude obsahovať náležitosti určené všeobecne záväzným právnym predpisom alebo dohodnuté touto zmluvou, má objednávateľ právo vrátiť ju do termínu splatnosti zhotoviteľovi na prepracovanie. Oprávneným vrátením faktúry prestáva platiť pôvodná lehota splatnosti. Nová lehota splatnosti začína plynúť odo dňa doručenia opravenej celkovej faktúry objednávateľovi.

5.7. Objednávateľ si vyhradzuje právo z faktúry odúčtovať všetky zmluvné pokuty, ktoré zhotoviteľovi vzniknú prípadným nedodržaním zmluvných podmienok tejto ZoD.

5.8. Faktúra bude obsahovať tieto údaje:

a) označenie diela,

b) číslo zmluvy,

c) číslo faktúry a označenie druhu faktúry podľa čl. 5.1,

d) ustanovenie zmluvy, ktoré oprávňuje fakturovať,

e) deň zdaniteľného plnenia,

f) deň vystavenia faktúry, deň odoslania a deň splatnosti faktúry,

g) označenie peňažného ústavu a číslo účtu, na ktorý sa má platiť,

h) fakturovaná základná čiastka bez DPH, čiastka DPH v percentách a v € a celková fakturovaná suma,

i) meno osoby, ktorá faktúru vystavila,

j) pečiatka a podpis oprávnenej osoby.

**Čl. VI.**

**ODOVZDANIE A PREVZATIE DIELA**

6.1. Povinnosť zhotoviť dielo riadne a včas splní zhotoviteľ odovzdaním diela objednávateľovi na základe revíznych správ resp. odstránením závad zistených pri revízii.

6.2. Zhotoviteľ je povinný pri odovzdaní a prevzatí diela dielo odovzdať vyčistené od zvyšných materiálov tak, aby bolo možné dielo riadne prevziať a užívať. Zároveň je povinný miesto, uviesť do pôvodného stavu.

6.3. Ak pri preberaní diela objednávateľ zistí, že dielo má vady, dielo neprevezme a spíše so zhotoviteľom zápis o zistených vadách, spôsobe a termíne ich odstránenia. Zhotoviteľ má povinnosť odovzdať dielo po odstránení týchto vád. Súčasťou odovzdania musí byť protokol o odovzdaní a prevzatí potvrdený objednávateľom.

**Čl. VII.**

**ZMLUVNÉ POKUTY**

7.1. Zhotoviteľ je povinný zaplatiť zmluvnú pokutu :

a) vo výške **0,05 %** z celkovej ceny diela za každý deň omeškania s plnením svojej povinnosti dodať dielo riadne a včas .

7.2. V prípade omeškania objednávateľa s úhradou faktúry za dielo, má zhotoviteľ nárok z omeškania vo výške **0,05 %** z dlžnej sumy za každý deň z omeškania.

**Čl. VIII.**

**ZODPOVEDNOSŤ ZA VADY, ZÁRUKA ZA KVALITU**

8.1. Zhotoviteľ zodpovedá za to, že dielo bude vyhotovené v súlade s ustanovením čl. II. a bude mať vlastnosti dohodnuté v tejto zmluve. V prípade zistených nedostatkov kontrolnými orgánmi, zhotoviteľ nesie plnú zodpovednosť za tieto nedostatky a znáša prípadné sankcie z toho plynúce.

8.2. Záručná lehota na dielo, ktoré je predmetom tejto zmluvy je ... mesiacov. Na dodaný materiál(tovar) je záruka ... mesiacov.

8.3. Záručná lehota začína plynúť dňom odovzdania diela objednávateľovi a podpísaním preberacieho protokolu.

8.4. Objednávateľ sa zaväzuje, že reklamáciu vady diela uplatní bezodkladne po jej zistení písomne. Za písomne uplatnenú reklamáciu sa považuje aj reklamácia podaná faxom a zároveň listovou zásielkou.

8.5. Zhotoviteľ sa zaväzuje začať s odstraňovaním vád diela do 3 dní od prijatia písomnej reklamácie a vady odstrániť v čo najkratšom čase.

**Čl. IX.**

**ZODPOVEDNOSŤ ZA ŠKODU**

9.1. Zhotoviteľ zodpovedá za všetky škody, vrátane sankcii, ktoré vzniknú objednávateľovi, alebo tretej osobe v dôsledku porušenia jeho povinností, vyplývajúcich z tejto zmluvy.

9.2. V prípade vzniku škody porušením povinností vyplývajúcich z tejto zmluvy ktorejkoľvek zmluvnej strane, má druhá strana nárok na úhradu vzniknutej škody.

**Čl. X.**

**PRECHOD VLASTNÍCTVA A NEBEZPEČENSTVO ŠKODY**

10.1. Vlastníkom diela počas jeho realizácie je zhotoviteľ.

10.2. Materiál a zariadenia potrebné na zhotovenie diela zabezpečuje zhotoviteľ.

10.3. Nebezpečenstvo škody na diele ako aj na veciach a materiáloch potrebných na zhotovenie diela znáša zhotoviteľ až do času prevzatia diela objednávateľom.

**Čl. XI.**

**ZÁVEREČNÉ USTANOVENIA**

11.1. Na vzťahy medzi zmluvnými stranami, vyplývajúce z tejto zmluvy, ale ňou výslovne neupravené, sa vzťahujú príslušné ustanovenia Obchodného zákonníka.

11.2. Zmluva je vyhotovená v štyroch rovnopisoch, z toho tri obdrží objednávateľ a jeden zhotoviteľ.

11.3. Zmluva nadobúda platnosť a účinnosť dňom podpisu oboma zmluvnými stranami.

11.4. Zmluvné strany vyhlasujú, že si zmluvu prečítali, porozumeli jej textu a na znak súhlasu s jej obsahom vlastnoručne podpísali.

11.5. Ocenená príloha č. 1 zo súťažných podkladov tvorí nedeliteľnú súčasť tejto zmluvy

V Trnave, dňa:

Objednávateľ: Zhotoviteľ:

za **TT-KOMFORT s.r.o.**

Ing. Ľubomír Krajčovič, konateľ

Dipl. Ing. Paul Minarik, konateľ